Diari Oficial de la Generalitat Valenciana


Sumari del DOGV 7495, del 30-03-2015 (2015/2777)

DECRET 37/2015, de 27 de març, del Consell, de cessament i designació d'un vocal en el Consell d'Administració de l'Autoritat Portuària d'Alacant.
--------------------------------------------------------------------------------------------------------------------------------------------------

### Dades del document

Número de DOGV
:   7495

Data del DOGV
:   30-03-2015

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2015/2777


Data del document
:   27-03-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Decret

Anàlisi jurídica

 Descriptors 

:   * Conselleria d'Infraestructures, Territori i Medi Ambient
    * Alacant
    * instal·lació portuària

DECRET 37/2015, de 27 de març, del Consell, de cessament i designació d'un vocal en el Consell d'Administració de l'Autoritat Portuària d'Alacant.  
 [2015/2777]  
L'article 30.1 del text refós de la Llei de Ports de l'Estat i de la Marina Mercant, aprovat pel Reial Decret Legislatiu 2/2011, de 5 de setembre, i els articles 1, 2 i 3 del Decret 167/2010, de 15 d'octubre, del Consell, pel qual es determina la composició dels consells d'administració de les autoritats portuàries d'Alacant, Castelló i València, establixen que els esmentats consells estaran formats, respectivament, pel president de l'entitat, el capità marítim i 13 vocals.  
  
Per mitjà del Decret 183/2014, de 24 d'octubre, del Consell, es va renovar la designació de Carlos Eleno Carretero com a vocal del Consell d'Administració de l'Autoritat Portuària d'Alacant, en representació de l'Administració de la Generalitat. Amb data 23 de gener de 2015, Carlos Eleno Carretero ha presentat un escrit davant de la Presidència del Consell d'Administració de l'Autoritat Portuària d'Alacant sol·licitant-ne el cessament com a conseller d'este òrgan.  
L'apartat 2 de l'article 30 del text refós de la Llei de Ports de l'Estat i de la Marina Mercant establix que la separació i la designació dels vocals del consell d'administració de les autoritats portuàries seran acordades per l'òrgan competent de la comunitat autònoma a proposta de les organitzacions, organismes i entitats que aquells representen. Correspon al Consell esta competència en virtut de l'article 17.b de la Llei 5/1983, de 30 de desembre, de la Generalitat, del Consell.  
  
Per això, a proposta de la consellera d'Infraestructures, Territori i Medi Ambient i amb la deliberació prèvia del Consell, en la reunió del dia 27 de març de 2015,  
  
  
DECRETE  
  
Article 1  
Acceptar el cessament de Carlos Eleno Carretero com a vocal del Consell d'Administració de l'Autoritat Portuària d'Alacant, en representació de l'Administració de la Generalitat.  
  
Article 2  
Designar Francisco Oliva Gómez com a vocal del Consell d'Administració de l'Autoritat Portuària d'Alacant, en representació de l'Administració de la Generalitat.  
  
València, 27 de març de 2015  
  
El president de la Generalitat,  
ALBERTO FABRA PART  
  
La consellera d'Infraestructures, Territori i Medi Ambient,  
ISABEL BONIG TRIGUEROS